Сьпеўнік добраахвотніка

**«Сьпе́ўнік до́браахво́тніка»** () — зборнік песень Расейскай вызваленчай арміі. Зборнік склаў былы настаўнік расейскае мовы ў Рызе Анатоль Фляўмэ (пад псэўданімам А. Флораў ()). Кніга была выдадзеная ў Нарве ў 1943 годзе. Зборнік выдаваўся Нямеччынай як частка антысавецкае прапаганды, накіраванай на расейцаў.

## Мастацкасьць
Тэксты песень з разьдзелу «Новых вайсковых песень» ня мелі й сьледу нацысцкае славянафобіі, насупраць, яны былі даволі патрыятычныя.

У песьнях РВА вобразы мяжуюць з фальклёрнымі матывамі. Антысэміцкія выпады, якія часам сустракаліся ва ўлётках, у песьні не траплялі. Аднак у маршы «*Боевым железным шагом*» () ёсьць пагроза «сталінскім чакістам» (), якіх байцы РВА абяцаюць «выбіць з Уралу» (). Асноўны вобраз «свабоднай Расеі» () практычна неканкрэтызаваны. Меркаваць пра яго можна толькі па малюнку з вокладкі сьпеўніка, на якім сялянская хата, плуг ды царква.

Гісторык Кірыл Аляксандраў зазначаў:*Каб падкрэсьліць патрыятычныя пачуцьці было б даволі толькі выконваць некаторыя старыя песьні [[Расейская імпэратарская армія|Расейскай Імпэратарскай]] або [[Белы рух|Белай арміі]], але ўласаўцам хацелася, каб у песьнях абавязкова знайшлі адлюстраваньне іх спэцыфічнае становішча і прапагандаваныя мэты. Так высунуліся некалькі ўласных паэтаў – І. Градаў, Н. С. Фрэйбэрг, А. Фролаў ([[Анатоль Фляўмэ|А. Я. Фляўмэ]]), А. Якаўлеў і іншыя. Найбольш вядомым аўтарам музыкі стаў [[Міхаіл Давыдаў|М. Давыдаў]]. Напісаныя імі песьні не вызначаліся асаблівымі мастацкімі якасьцямі, і да іх трэба ставіцца так, як наогул ставяцца да любога салдацкага фальклёру. *

## Зьмест
Сьпеўнік мае 4 разьдзелы, якія зьмяшчаюць агулам 40 песень з нотамі: 

* **«Новыя вайсковыя песьні»** (; 6 песень), якія былі напісаныя пад час вайны адмыслова для РВА: «*[[Мы ідзём шырокімі палямі|Мы идем]]*», «*В бой*», «*Выходилик лесу добровольцы*», «*Что за песня над полями льется*», «*Боевым железным шагом*», «*Песня трудовых добровольцев*».
* **«Старыя вайсковыя»** (; 7 песень): «*Взвейтесь соколы орлами*», «*Ермак*», «*Полноте, солнышко*», «*Наливай, выпивай*», , «*Казачка*», , «*Солдатушки-ребятушки*», «*Пусть свищут пули*».
* **«Народныя»**  (; 18 песень), якія ахоплівалі палову зборніка й падзяляліся на дзьве часткі. **Першая частка** (10 песень): «*Как на горе калина*», «*Вдоль по улице метелица метет*», «*Я посею ли*», «*Во поле березонька стояла*», «*Ходила младешенька*», «*Калинка*», «*За горами, за долами*», «*Ах, вы, сени, мои сени*», «*Как из улицы в конец*», «*Вниз по [[Волга|Волге]] реке*». **Другая** (8 песень): «*То не ветер ветку клонит*», «*Двенадцать разбойников*», «*Вдоль да по речке*», «*Среди долины ровные*», «*Ой, полным полна коробушка*», «*Зимний вечер*»,  «*Зимняя дорога*», «*Вечерний звон*»,
* **«Пераклад зь [[Нямецкая мова|нямецкай]]»** (), у якім толькі «*Лили Марлен*», адна з самых вядомых вайсковых песень таго часу.

## Аўтары песень

* А. Флораў («*[[Мы ідзём шырокімі палямі|Мы идем]]*», «*В бой*», «*Что за песня над полями льется*»)
* І. Градаў («*Выходилик лесу добровольцы*»)
* А. Якаўлеў («*Боевым железным шагом*», «*Песня трудовых добровольцев*»)
* Л. Юр’еў («*Песня трудовых добровольцев*»)
* М. Някрасаў («*Ой, полным полна коробушка*»)
* А. Пушкін («*Зимний вечер*»,  «*Зимняя дорога*»)
* І. Казлоў («*Вечерний звон*»)

* М. Давыдаў (музыка)

## Глядзіце таксама

* Юнацкі сьпеўнік
* Мы ідзём шырокімі палямі

## Крыніцы

## Вонкавыя спасылкі

* РОА: Песенник добровольца
* Песенник добровольца РОА: на «LiveJournal»

Катэгорыя:Расейскамоўныя песьні
Катэгорыя:Расейскія патрыятычныя песьні
Катэгорыя:1943 год у Эстоніі
Катэгорыя:Расейская вызваленчая армія
Катэгорыя:Кнігі 1943 году
Катэгорыя:1943 год у музыцы